Triton Dive Charters & Lodge | LekkeSlaap
Triton Dive Charters & Lodge is in Sodwanabaai aan KwaZulu-Natal se Noordkus geleë. Ons bied akkommodasie in 'n natuurlike dennewoud, net ver genoeg van die geharwar af om rustigheid en ontspanning te verseker.
Akkommodasie wissel van dubbel-chalets, waarvan sommige en suite is, tot ten volle toegeruste selfsorg-eenhede met slaapkamers wat netjies op die perseel uitgesprei is om gaste se privaatheid te verseker. Die kamers is lugtig en ruim. Daar is ablusiegeriewe beskikbaar en jy kan selfs stort onder 'n groot waterbessieboom. Gaste geniet toegang tot 'n gemeenskaplike kombuis en 'n ruim braaiplek. Selfsorghuise is apart van die hoofkamp. Hierdie huise is verwyder van die res van die kamp en geniet toegang tot hul eie parkeerplek. Gaste in die selfsorghuise geniet ook toegang tot 'n gemeenskaplike kombuis en groot braaiplek. Alle eenhede is toegerus met linne, badhanddoeke, muskietnette en waaiers. Sommige van die eenhede het tee- en koffiemaakgeriewe en die en suite-eenhede het komplimentêre seep en sjampoe. Daar is ook WiFi-toegang vir gaste teen 'n ekstra koste. Triton Dive Lodge se geriewe sluit in 'n swembadarea met 'n dek waar gaste kan afkoel, 'n sitkamer en 'n winkeltjie. Skubaduik-kursusse (beginner tot tegnies) en skubaduikbootritte word ook by Triton Dive Lodge na al die riwwe in Sodwanabaai aangebied.
Die Sodwanabaai-kuslyn bied ongerepte, skilderagtige strande en die warm water van die Indiese Oseaan bied 'n tropiese onderwater-paradys aan skubaduikers. Sodwanabaai is naby aan die St Lucia Vleilandark tussen St Lucia en Sibhayi-meer en dis by Afrika se mees suidelike koraalriwwe. Buiten skubaduik kan besoekers aan die area ook gaan visvang, bootry, voëlkyk en gaan stap. iSimangaliso Vleilandark is minder as 10 minute se ry en besoekers kan skubaduik, snorkel of deelneem aan 'n seeskilpad-toer. Mikrovliegtuigritte, vierwielmotorfietsritte en perdry word ook in Sodwanabaai aangebied. Sibhayi-meer is ook naby en dis die grootste varswatermeer in Suid-Afrika. Ander besienswaardighede in die streek is die Tembe Olifantpark, Ndumo Wildreservaat en Hluhluwe-Umfolozi Natuurreservaat.